jkorsvik/nowiki_second_scrape_merged huggingface dataset:
Emily Vermeule

Må ikke forveksles med arkeologen Emily VermeuleEmily Vermeule (født 28. september 2001) er en fekter fra USA, som konkurrerer i kårde. Hun fikk bronse i mix-lagkonkurransen i fekting under Sommer-OL 2018 for ungdom individuelt, og fikk også gull i lagkonkurransen. 


== Idrettskarriere ==


=== Før 2018 ===
Vermeule vant Y14-klassen under USA-mesterskapet i fekting 2016, og fikk tredjeplass som beste enkeltplassering i North American Cup i fekting, der hun også deltok i Y14-klassen. I USAs nasjonale Junior Olympics kom hun på 17.-plass i kadettklassen (U17) og 22.-plass i juniorklassen (U20). I 2017 kom hun på sjetteplass i juniorklassen i Junior Olympics, og 19.-plass i USA-mesterskapet i fekting.


=== 2018 ===
Hun kom på femteplass i USA-mesterskapet i fekting 2018, og i Junior Olympics fikk hun bronse i juniorklassen og gull i kadettklassen. I Junior-VM i fekting 2018 fikk hun sølv i kadettklassen, etter at hun tapte finalen 13-15 mot Kaylin Hsieh. Hun kom på andreplass i USA-mesterskapet i fekting for junior 2018, bak Greta Candreva.I Sommer-OL for ungdom 2018 kom hun på femteplass individuelt, og hun deltok også på det sammensatte laget Amerika 1 som fikk bronse i mix-lagkonkurransen.


== Referanser ==


== Eksterne lenker ==
(en) Emily Vermeule – FIE 
(en) Emily Vermeule – TheSports.org 
(en) Buenos Aires 2018 - Emily Vermeule Arkivert 14. oktober 2018 hos Wayback Machine.
Hyperoksi

Hyperoksi er en tilstand med overmetning (for mye) eller opphopning av oksygen (O2) i blodet. Tilstanden øker dannelsen av frie radikaler som kan gjøre skader på organer og påvirke viktige livsfunksjoner hos mennesker og andre organismer, om det ikke mobiliseres enzymer som avgifter oksygenradikaler.


== Hyperventilering ==
Hyperventilering med 100 % O2 kan være skadelig og svært farlig, spesielt under pågående hjerte-lunge-redning (HLR). Under oksygenbehandling av klasehodepine er det imidlertid ønskelig å oppnå hyperoksi, som er en tilstand som også initierer vasokonstriksjon (innsnevring) av blodkarene som følge av sammentrekning av de muskulære veggene i årene. Målet er å nå respiratorisk alkalose (redusert pCO2), som typisk oppstår ved pH>7,45 og PaCO2 <4,7 kPa (hypokapni) og skyldes at ventilasjonen er øket i forhold til CO2-produksjonen. (Kilde: CHSG)


== Referanser ==
Natascha Kohnen

Natascha Kohnen (født 27. oktober 1967 i München) er en tysk biolog og politiker (SPD). Hun ble valgt som medlem av Bayerns landdag i 2008, og 20. mai 2017 som leder av sitt parti i Bayern. Kohnen var sitt partis førstekandidat ved valget i Bayern 2018.


== Referanser ==
Chen Yi-tung

Chen Yi-tung (født 27. juni 2003) er en taiwansk fekter, som konkurrerer i florett. Han fikk sølv i mix-lagkonkurransen i fekting under Sommer-OL 2018 for ungdom. 


== Idrettskarriere ==


=== 2018 ===
Chen deltok i juniorasiamesterskapet i fekting 2018, og kom der på 29.-plass. Han deltok i Junior-VM i fekting 2018, og kom der på 13.-plass i kadettklassen (U17) og 86.-plass i juniorklassen (U20). I Asiamesterskapet i fekting 2018 kom han på 39.-plass. 
I Sommer-OL for ungdom 2018 kom han på sjetteplass individuelt, og han deltok også på det sammensatte laget Asia-Oseania 1 som fikk sølv i mix-lagkonkurransen.


== Referanser ==


== Eksterne lenker ==
(en) Chen Yi-tung – FIE 
(en) Chen Yi-tung – TheSports.org
Tinn Venstre

Tinn Venstre er Venstres lokallag i Tinn kommune. Tinn Venstre har røtter tilbake til 1884 da Vestfjorddalens Venstreforening ble grunnlagt.Etter lokalvalget i 2011 ble Tor Helge Flåto og Sandra Yeomans valgt inn i kommunestyret med en oppslutning på 5,9% Der partiet satt i posisjon med Høyre, Sp, FrP og KrF. Flåto var også medlem i formannskapet. Ved lokalvalget i 2015 fikk Venstre en oppslutning på 1,9%, og fikk ikke representasjon i kommunestyret.


== Venstre i Tinn ==
Vestfjorddalens Venstreforening ble stiftet i 1884, og Rjukan Venstrelag ble grunnlagt i 1916 med H.H. Einung som formann. 12. februar 1921 gikk venstrelagene i Tinn sammen inn i Tinn Venstrekredsforening med Einung som første formann og senere Jul Aursand. I nyere tid så var Jan-Anders Dam-Nielsen leder mellom 2014 og 2016, og fra 2016 til 2020 så var Marius Netten Skeie leder av lokallaget. 


== Kommunevalg ==


== Venstres ordførere i Tinn ==


== Fylkestingsvalg ==


== Stortingsvalg ==


== Referanser ==
Radoslav Vasilev

Radoslav Vasilev (bulgarsk: Радослав Василев, født 12. oktober 1990 i Sofia) er en bulgarsk fotballspiller som for øyeblikket spiller for den bulgarske klubben Cherno More. Vasilev har tidligere spilt for blant andre Slavia Sofia, Reading og Alki Oroklini.


== Klubbkarriere ==
Vasilev startet sin fotballkarriere i hjembyen som ungdomsspiller for PFK Slavia Sofia. I desember 2007 meldte han overgang til den engelske klubben Reading FC for en ukjent sum. Hos Reading tilbragte han to og et halvt år i klubbens akademi uten å få noen tellende kamper for klubbens førstelag. På slutten av 2009/2010-sesongen ble både Vasilev og Oliver Bozanić frigitt av Reading. 
I juli 2010 skrev han under på en kontrakt med ungdomsklubben Slavia Sofia, hvor han fikk sin seriedebut i A PFG i 2010/2011-sesongen borte mot PFK Pirin Blagoevgrad den 21. august 2010. I 2012 var han utlånt til Lyubimets i B PFG på andre nivå. Vasilev fikk over 70 seriekamper for Slavia Sofia frem til høsten 2016, da han etter en lengre skadeperiode forlot klubben den 25. oktober 2016.Den 12. september 2016 skrev han under på en kontrakt med Septemvri Sofia på andre nivå, og fikk ti seriekamper frem til sommeren 2017. I juni 2017 meldte han overgang til den kypriotiske eliteserieklubben Alki Oroklini, som klarte å berge plassen på øverste nivå gjennom kvalifiseringsspill mot slutten av sesongen. Den 5. februar 2018 vendte han tilbake til hjemlandet da han meldte overgang til Cherno More.


== Landslagskarriere ==
Vasilev debuterte for Bulgaria U-21 i 2009 og fikk til sammen fem kamper frem til 2011. Han fikk sin a-landslagsdebut for Bulgaria i en vennskapskamp borte mot Tyrkia den 8. juni 2015 (4–0). Hans første landslagsmål kom i UEFA Nations League i gruppe C3 hjemme mot Norge den 9. september 2018 (1–0).


== Referanser ==


== Eksterne lenker ==
(en) Radoslav Vasilev – UEFA 
(en) Radoslav Vasilev – Transfermarkt 
(en) Radoslav Vasilev – national-football-teams.com 
(en) Radoslav Vasilev – Soccerway 
(en) Radoslav Vasilev – FBref
Torgeir Fossli

Torgeir Fossli (født 1961) er en norsk politiker fra Arendal som representerer Venstre. Han har representert Venstre i kommunestyret i Notodden siden 1999 og er leder for Telemark Venstre. Han er medlem av formannskapet i Notodden og av Venstres landsstyre.


== Referanser ==
Mellomlegg

Et mellomlegg eller avstandsstykke (engelsk: shim, eller shims i flertall) er tynne og ofte konisk- eller kileformede plater som brukes for å fylle små mellomrom mellom to objekter. Mellomlegg gjør at man kan gjøre fintilpassninger og bygge opp støtte. Et mellomlegg med kjent tykkelse kan også brukes som en føler, og er da eksempel på et verktøy av kategorien målelærer.


== Se også ==
Føler


== Referanser ==
Kåre Pettersen

Kåre Pettersen (født 1955) er en norsk politiker fra Tønsberg og representerer Venstre. Han var fylkesvaraordfører i Vestfold fylkeskommune fra  2015 til 2019 og har vært gruppeleder i fylkestinget for Venstre siden 2007. Han var også folkevalgt i Stokke fra 1995 til 2016. Han var Vestfold Venstres førstekandidat ved stortingsvalget i 2009. Han var Vestfold Venstre og Telemark Venstres førstekandidat til fylkestingsvalget 2019. Han ble valgt inn til fylkestinget for Vestfold og Telemark fylkeskommune og er bl.a medlem av fylkesutvalget og hovedutvalget for samferdsel.
Han er utdannet Bachelor business administration (BI) og var før valget 2015 daglig leder i bedriftsrådgivning IT/prosess, økonomisjef Kaldnes AS, salg/-markedsdirektør internasjonalt salg IT Lindhard AS og daglig leder i MultiPlus Solutions (Danmark, Sverige, Norge, Tyskland, Kina).


== Referanser ==
Fritz Olsen

Fritz Sigurd Olsen (født 9. mai 1884 i Hvitsten, død 10. november 1929) var en norsk sjøkaptein og skipsreder.
Han var nest yngste sønn av Fred. Olsen, og gikk gradene i farens rederi. Han førte flere av rederiets skip, blant annet «Bra-Kar». Han var også aktiv som reder på egen hånd, og kontraherte sitt eget motorskip ved Burmeister & Wain i 1914. Etter farens overtagelse av Akers mekaniske verksted tok Fritz Olsen plass i selskapets representantskap for å representere familien.Under første verdenskrig ledet han Fred. Olsen & Co. sitt kontor i San Francisco. På 1920-tallet slet han mye med sykdom, noe som gjorde det vanskelig å fortsette redervirksomheten. Fritz Olsen døde i 1929 etter lengre tids sykeleie.


== Referanser ==
Vitalik Buterin

Vitalij Dmitrijevitsj «Vitalik» Buterin (russisk: Виталий Дмитриевич Бутерин; født 31. januar 1994) er en russisk-kanadisk programmerer og forfatter som er best kjent som en av medgründerne av Ethereum. Buterin ble involvert i kryptovaluta tidlig, og var med å grunnlegge Bitcoin Magazine i 2011. I 2014 lanserte Buterin Ethereum sammen med Gavin Wood, Charles Hoskinson, Anthony Di Iorio og Joseph Lubin.Vitalik Buterin eier ca 290 000 ETH i følge Coinmarketcap. På toppen var hans kryptobeholdning verdt ca 15 milliarder NOK. Han har også donert mer enn 10 Milliarder NOK i Shiba Inu coins til India Covid Relief Fund.


== Referanser ==


== Eksterne lenker ==
(en) Offisielt nettsted 
(en) Vitalik Buterin – kategori av bilder, video eller lyd på Commons 
(en) Vitalik Buterin på Internet Movie Database 
(en) Vitalik Buterin hos The Movie Database 
(en) Vitalik Buterin på Twitter 
Vitalik Buterin på LinkedIn 
Vitalik Buterin på GitHub
Holiday (film)

Holiday er en dansk-nederlandsk-svensk film fra 2018 regissert av Isabella Eklöf. Filmen ble vist på Sundance Film Festival i januar 2018 og hadde premiere 11. oktober samme år  i Danmark.Filmen mottok Bodilprisen for beste danske film i 2019.


== Handling ==
Sacha er kjæresten til gangsteren Michael. De tilbringer sine dager i en luksusvilla i Bodrum på den tyrkiske rivieraen, fylt med dyre fester, gaver, luksuriøse restauranter og designerklær. Men dette er også et liv med vold og kriminalitet.
En dag møter Sacha den unge, nederlandske sjømannen Thomas, og står nå overfor dilemmaet om hun skal fortsette sitt nåværende luksusliv eller stikke av sammen med Thomas. 


== Skuespillere ==
Vic Carmen Sonne som Sascha.
Lai Yde som Michael.
Thijs Römer som Tomas.
Yuval Segal som Bobby.
Bo Brønnum som Bo.
Adam Ild Rohweder som Musse.
Morten Hemmingsen som Jens.
Mill Jober som Maria.
Laura Kjær som Tanja.
Stanislav Sevcik som Karsten
Saxe Rankenberg Frey som Emil
Michiel de Jong som Frederik
Mathias Bengtsson som en svenske.
Adam Strand som en svensk mann.
Tom Lindell som en svensk mann.
Niyazi Yildiz som en arbeider.
André Schmitz som en franskmann.
Ozan Kirbas som en bartender
Begütay Temurhan som en politi-betjent.
Adem Ekim som en politi-betjent.
Ertugrul Kalkan som en politi-betjent.


== Referanser ==


== Eksterne lenker ==
(en) Holiday på Internet Movie Database 
(da) Holiday i Danmark Nationale Filminstitut 
(nl) Holiday på MovieMeter 
(en) Holiday på Rotten Tomatoes 
(en) Holiday på Metacritic
Sassandra

Sassandra er en havneby i Elfenbenskysten. Den er et subprefektur i og sete for departementet Sassandra. Den er også en kommune, og sete for regionen Gbôklé i distriktet Bas-Sassandra. Folkemengden var på ca 27 000 innbyggere ved folketellingen i 2014.
Sassandra ligger ved Guineabukten ved munningen av elven Sassandra.
Byen ble grunnlagt av portugiserne som São Andrea, festningsruiner fra den gang finnes fortsatt. Senere ble den styrt av britene, og så av franskmennene som havn for utskiping av tømmer. Det gikk kraftig tilbake med byen på 1960-tallet etter at havnen i San Pédro var ferdigbygd. 
Sassandras hovednæringsvei nå er fiske.
Sassandra er kjent for sine strender og for et fyrtårn, og ikke langt unna ligger Gaoulou nasjonalpark. 


== Eksterne lenker ==
Neyo project : Collaborative project on culture and language of Neyo people, from Sassandra (Côte d'Ivoire)
Ech Cheliff

Ech Cheliff (eller Ech-Cheliff, El-Asnam, El Asnam, tidligere Orléansville; arabisk: الشلف aš-Šalif eller الأصنام al-Aṣnām, tamazight ⵛⵛⵍⴻⴼ Cclef) er en by nord i Algerie med ca 235.000 innbyggeere (2005). Den ligger i provinsen Chlef, og der dens hovedstad.
Universitetsbyen ligger i en rik region der det drives et intensivt jordbruk.


== Historie ==
Romerne grunnla Ech Cheliff som bosetting med navn Castellum Tingitanum. I 1843 ble franskmennene klar over byen i den grad at de gjorde den til en militærpost. Navnet var da Orléansville. Et jordskjelv ødela byen i 1954. Ti år etter, i 1964, ble den i forbindelse med Algeriets uavhengighet gitt navnet El Asnam. 
Om lag 5000 mennesker (andre kilder sier 20.000) omkom i 1980 i et nytt jordskjelv av en styrke på 7,3. El Asnam ble da nesten fullstendig ødelagt. Et nytt bysentrum ble oppbygd på et nytt annet sted. Ett år etter ble navnet omgjort til Ech Cheliff, for å svekke assosiasjonene til naturkatastrofen.


== Referanser ==


== Eksterne lenker ==
(en) Chlef – kategori av bilder, video eller lyd på Commons
Landene som forsvant

Landene som forsvant er ei norsk sakprosabok fra 2016, skrevet av arkitekten og frimerkesamleren Bjørn Berge. Boka beskriver 50 stater som opphørte å eksistere i perioden fra 1840 til 1970. Noen av landene var kortvarige, andre hadde lang historie.
Boka ble i 2016 utgitt på finsk og nederlandsk, i 2017 på engelsk og svensk og i 2018 på dansk og tysk.


== Landene ==
1840–1860De to sicilier, Helgoland, New Brunswick, Corrientes, Labuan, Schleswig, Dansk Vestindia, Van Diemens Land, Elobey, Annobón og Corisco, Vancouverøya.

1860–1890Obock, Boyacá, Alwar, Øst-Rumelia, Oranjefristaten, Iquiquie, Bhopal, Sedang, Perak

1890–1915Sainte-Marie av Madagaskar, Nandgaon, Kiaochow, Ildlandet, Mafeking, Karolinene, Kanalsonen

1915–1925Hijaz, Allenstein, Kapp Juby, Sørrussland, Batum, Danzig, Fjerne Østen-republikken, Tripolitania, Øst-Karelen, Carnaro og Fiume

1925–1945Mandsjukuo, Inini, Saseno, Tannu Tuva, Tanger internasjonale sone, Hatay, Kanaløyene, Sør-Shetlandsøyene

1945–1975Trieste, Ryukyu, Sør-Kasaï, Sør-Molukkene, Biafra, Øvre Yafa


== Referanser ==
Utdrager

En utdrager (engelsk extractor) er en mekanisme som trekker tomhylser i et våpen for slik at nye patroner kan lades inn i kammeret. På rifler og pistoler fungerer utdrageren ofte sammen med en utstøter (utkaster) som støter ut tomhylsen i sluttfasen av utdraget.
På eldre modeller av revolvere ligger utdragermekanismen som en stang parallelt med løpet, og tomhylser dras ut for hånd. Med revolvere med hengslet ramme eller utsvingbar tønne kom en mekanisk utdrager.På enkelte moderne haglegevær med knekkemekanisme blir en eller to fjærer trukket opp når haglen knekkes sammen før skyting. Når våpenet knekkes opp igjen (f.eks. etter å ha avfyrt skudd) vil de to fjærene utløses, og tomhylsene blir automatisk dratt ut og kastet ut av pipen. Dette kan kombinert mekanisme med utdrager og utkaster, og kalles automatisk utkaster. Haglegevær har også en variant som bare «løfter» ut tomhylsene istedenfor å kaste dem ut.På repetervåpen er vanligvis utdrageren i form av en liten klo på sluttstykket som griper fast i randen eller rillen bakerst på patronhylsen. Når sluttstykket trekkes bakover følger patronen med. På halv- eller helautomatiske våpen vil utdrageren dra med patronen i det mekanismen veksler slik at glidestykket eller sluttstykket drives tilbake. En liten klo holder rundt kanten på patronen/hylsen og drar denne ut, som deretter støtes mot utstøteren som fører til at hylsen slenges ut sidelengs, opp eller ned. Dette er nødvendig for å automatisk kunne mate ny patron i løpet.


== Se også ==
Utstøter


== Referanser ==
Celine Holst Elkjær

Celine Holst Elkjær (født 25. mai 1997) er en dansk håndballspiller som spiller for Aarhus United.


== Referanser ==


== Eksterne lenker ==
(en) Celine Holst Elkjær – Det europeiske håndballforbundet (EHF) 
Celine Holst Elkjærs profil hos dr.dk
Celine Holst Elkjærs profil hos DHDn
Johan O. Bryn

Johan Olsen Bryn (1878–1952) var en norsk politiker fra Voss som representerte partiet Venstre. Han var ordfører i Tinn fra 1920 til 1937, og formann i fylkestinget i Telemark fra 1928 til 1937. Bryn var 1. suppleant til Stortinget fra 1937 til 1945, og var varamedlem for Neri Valen i Skog- og vassdragskomiteen, hvor han møtte 22.02-29.02.1940. Bryn var formann av Telemark Venstres fylkeslag fra 1930 til 1945.Bryn var stasjonsmester på Rjukan fra 1916 til 1942.


== Referanser ==


== Eksterne lenker ==
(no) Johan O. Bryn hos Norsk senter for forskningsdata
The Orville

The Orville er en amerikansk science fiction komedie tv-serie skapt av Seth MacFarlane. Serien hadde premiere 10. september 2017 på Fox.


== Referanser ==


== Eksterne lenker ==
(en) Offisielt nettsted 
(en) The Orville – kategori av bilder, video eller lyd på Commons 
(en) The Orville på Internet Movie Database 
(en) The Orville på Rotten Tomatoes 
(en) The Orville på Metacritic
Ashowa

Ashowa er et metalband fra Bergen som ble startet i 2005 av Kenneth Nepstad og Andreas Johansen. Bandet startet som et studioband, men de fant fort ut at de trengte medlemmer for å fremføre musikken live. Alf steppet inn på gitar i 2008 og Jon-Morten på bass i 2009.  En del andre musikanter kom og gikk og flere utskiftninger ble gjort, men det var ikke før i 2011, da Geir tok over trommene at besetningen har vært stabil. Roland kom inn i bandet rett før de gikk i studio for å spille inn debut-albumet Neon Sun. 
Ashowa har gjort seg bemerket på klubbscenen både på Østlandet og på Vestlandet. Bandet har gjort flere konserter, blant annet på SUB-scene i Oslo, og legendariske Garage i Bergen, som begge nå er nedlagt.  
Bandet var på sin første turné i Russland og Ukraina i 2015, hvor tretten spillejobber ble gjort på fjorten dager (se lenke lengre nede). Bandet har i 2018 sluppet debutalbumet Neon Sun, som kun ble sluppet digitalt. 
Nåværende medlemmer: 

Kenneth Nepstad: Vokal
Roland Røtne: Gitar
Jon-Morten Forland: Bass
Andreas Johansen: Gitar
Geir Sjo Myklebust: Trommer
Alf Gunnar Wold: GitarTidligere medlemmer: 

Ørjan Paulsen: Trommer
Simon Wiken: Trommer
Thomas Viken: Gitar
Eirik Stedje: Synth
Kim-Leander Thorsen: Trommer
Jahn Ruud - Moped


== Diskografi ==
2011: Defly Hollows (EP)
2013: Transitions (EP)
2018: Neon Sun (Album)2018: Choma (Single)Musikkvideoer:

Choma (2018)


== Kilder ==
Heavymetal.no - Tilbake fra Russland


== Eksterne lenker ==
Facebook
Lucanus kazumiae

Lucanus kazumiae er en billeart i familien hjortebiller (Lucanidae).


== Kjennetegn ==
En ganske stor ( millimeter), kraftig, brunrød hjortebille. Hannen er svært kraftig bygd. Hodet er betydelig bredere enn pronotum, i alle fall hos store eksemplarer. Mandiblene er krumme, med en liten tann litt utenfor midten, kløvet i spissen. Innersiden er sagtakket i nesten hele lengden.  De knebøyde antennene har vanligvis en fire-leddet vifte. Kjølene langs sidene og bakkanten av hodet er ganske høye, hodet er litt utvidet bakover, tinningene rundede. Pronotum er firkantet, mye bredere enn langt. Dekkvingene er mahognifargede. Beina har røde lår. Hunnen er betydelig mindre og mørkere, uten de forstørrede kjevene.


== Levevis ==


== Utbredelse ==
Arten er bare kjent fra det nordlige Vietnam.


== Systematisk plassering ==
Arten er muligens identisk med Lucanus pesarinii, som ble beskrevet samtidig. Det er mulig at Lucanus pesarinii er små eksemplarer og Lucanus kazumiae store av samme art .

Insekter, Insecta
Ordenen biller, Coleoptera
Underordenen Polyphaga
Overfamilien Scarabaeoidea
Familien hjortebiller, Lucanidae Latreille, 1806
Underfamilien Lucaninae Latreille, 1806
Stammen Lucanini Latreille, 1806
Slekten Lucanus Scopoli, 1763
Lucanus kazumiae Zilioli, 1998


== Referanser ==
Zilioli, M. (1998) Note on some new stag-beetles Lucanus from Vietnam and China (Coleoptera, Lucanidae). Coléoptères 4 (11): 137-147.
Nettside om arten


== Eksterne lenker ==
(en) Lucanus kazumiae i Global Biodiversity Information Facility 
Lucanus kazumiae – detaljert informasjon på Wikispecies 
(en) Lucanus – kategori av bilder, video eller lyd på Commons
Lissotes obtusatus

Lissotes obtusatus er en bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En middelsstor (ca. 13-19 millimeter), mørkbrun til svart hjortebille. Hannen har noe forstørrede, krumme kjever (mandibler) som litt kortere hodet. Kroppen er grovt og tett punktert. Hunnen mangler forstørrede kjever, hodet er mindre enn hos hannen, pronotum mer rundet og oversiden kraftigere punktert.


== Levevis ==
Arten lever i kjølig, temperert regnskog, buskmark (sklerofyllskog) og også på alpine heier. Både voksne og larver lever under råtnende stokker.


== Utbredelse ==
Arten lever på Tasmania.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Lissapterini
Slekten Lissotes Westwood, 1855
Lissotes obtusatus (Westwood, 1838)


== Referanser ==


== Eksterne lenker ==
(en) Lissotes obtusatus i Encyclopedia of Life 
(en) Lissotes obtusatus i Global Biodiversity Information Facility 
Lissotes obtusatus – detaljert informasjon på Wikispecies 
Bildegalleri
Alain Galant: Les Lucanidae du Monde. Nettside om arten
Atlas of Living Australia - Lissotes obtusatus [1]
Tasmanian Insects and Spiders - Lucanidae, Stag Beetles, Besøkt 15. oktober 2018 Arkivert 25. oktober 2020 hos Wayback Machine.
Knut Høljesen Klonteig

Knut Høljesen Klonteig (født 12. mars 1857 i Tinn, død 4. mai 1942), var en norsk gårdbruker, underoffiser, herredskasserer og Venstrepolitiker fra Tinn i Telemark. Han var ordfører i Tinn fra 1901 til 1916 og stortingsrepresentant fra 1919 til 1921 for Aust-Telemark valgkrets. Han var sønn av ordfører og stortingsrepresentant Hølje Halvorsson Klonteig.
Klonteig startet på Asker seminar i 1876, men ble sjuk og måtte slutte i 1878, før eksamen. I 1880 tok han underoffisereksamen i Kristiansand. Perioden 1882-93 var han herredskasserer i Tinn. Han var sersjant fra 1884, utnevnt til kommandersersjant i 1905 og fanejunker i 1910. Fra 1886 var han gardbruker på Einung i Tinn, etter svigerfaren. I tillegg var han dampskipsfører på Tinnsjøen i periodene 1891-96 og 1900-07
Han ble medlem av herredsstyret i 1886, og forlikskommissær samme år. Klonteig var ordfører i Tinn i 15 år fra 1901 til 16. Etter å ha vært varamann til Stortinget fra Øst-Telemarken i tiden 1910-15, ble han ved stortingsvalget 1918 valgt til stortingsmann for samme kretsen og Venstre der han satt i perioden 1919-1921. Han var medlem i Protokollkomiteen, som sekretær fra 21. juni 1920.Han ble tildelt Medaljen for borgerdåd i 1924.


== Referanser ==


== Eksterne lenker ==
(no) Knut Høljesen Klonteig hos Norsk senter for forskningsdata